  Майя Бывальцева Удмуртиысь вылӥ дышетсконниосысь 300 студентъёс та дышетскон ар ӵоже нимъем стипендиос басьтозы – толэзьлы быдэ 2 сюрс 500 манет. Со сярысь элькунысь дышетонъя но тодосъя министерстволэн пресс-службаез ивортӥз. Улосвыл коньдэтысь солы 5 миллион 500 сюрс манет висъязы Нимъем стипендиосты нырысетӥ курсын очной амалэн тодон-валан басьтӥсьёслы дышетсконын но тодосъя эскеронъёсын азинсконъёссы понна сёто. Со ас дышетсконниязы тыриськись стипендия борды ватсаське. Таяз дышетскон аре ватсаса коньдон басьтозы Ижысь техникая М. Т. Калашников нимо кун университетысь 104 студентъёс, Удмуртиысь кун нуивреситетысь – 99, Ижысь кун эм академиысь – 52, Глазкарысь дышетӥсьёсты дасянъя В. Г. Короленко нимо кун институтысь – 23, Ижысь гурт возёсъя кун академиысь – 22 адями. Тодэ вайытом, элькунысь творчествоен вырись 12 пиналъёс Удмуртилэн кивалтэтэзлэсь премиоссэ басьтӥзы. Тегъёс: Дышетон Ижкар студентъёс Удмуртия коньдон  